Renato Corsetti

Renato CORSETTI (naskiĝis la  en Romo, mortis la  en Londono"Forpasis Renato Corsetti" - ĉe: Libera Folio, 1.2.2025) estis itala esperantisto kaj lingvisto, eksa prezidanto de UEA (ĝis 2007).
Dum la Itala Kongreso de Esperanto okazinta komence de septembro 2007 li estis elektita prezidanto de la Itala Esperanto-Federacio.

 Vivo 
Post studadoj en la universitato (en la fakoj ekonomio, entreprena organizado kaj poste sociolingvistiko kaj psikolingvistiko), li laboris dum multaj jaroj kiel bank-direktoro en Italio. Ekde la mezo de la 1990-aj jaroj, li laboris kiel helpanto kaj poste profesoro pri Psikopedagogio de Lingvo kaj Komunikado en la Universitato de Romo.

Li loĝis en Britio kun edzino (ankaŭ esperantisto) Anna Löwenstein kaj du filoj, ambaŭ denaskaj esperantistoj.

 Esperanto 
Li estis Esperantisto de la mezo de la 1960-aj jaroj. Li havis multajn postenojn en la movado, estis interalie prezidanto de TEJO kaj prezidanto de la itala landa asocio de UEA. En la UEA-Estraro li deĵoris de 1980 ĝis 1986 kaj 1998 ĝis 2007, la lastajn ses jarojn kiel prezidanto. En la 1970aj jaroj li helpis krei esperantajn reklamfilmetojn por FIAT en Esperanto. "Reklam-filmeto en Esperanto"  - uea.facila.org - 2024-01-04

La 26-an de septembro 2004 li aktive partoprenis kiel honora gasto en la E-Debato en Varsovio organizita de japana Mecenato de Esperanto Etsuo Miyoshi kun helpo de Eduardo Kozyra por polaj eŭropdeputitoj (MEP).

Corsetti estis profesoro de AIS kaj kontribuis plurajn kursojn al ties studosesioj. En 1998 elektita li estis membro de la Akademio de Esperanto 
kaj ekde 2020 li denove anis en la skipo de lingvaj konsilantoj de Monato.

 Verkado 
Renato Corsetti verkis en Esperanto kaj en la itala pri lingva politiko, Esperanto, infana dulingveco, psikopedagogio de lingvo kaj komunikado. Li reviziis la vortaron Esperanto-Italan de Umberto Broccatelli de 1984. Partoprenis en En la mondon venis nova lingvo, festlibro por Ulrich Lins.

 Eksteraj ligiloj 

 Libroj kaj aliaj dokumentoj de kaj pri Renato Corsetti en la Kolekto por Planlingvoj kaj Esperantomuzeo 
 Pri malapero de lingvoj kaj kulturoj 
 Renato Corsetti eksplikis temon de 97-a UK - ĈRI en Esperanto
 Renato Corsetti salutas al Kolombia Kongreso pri la graveco de Esperanto
 Ampleksa bibliografio de la verkoj de Renato Corsetti ĉe Edukado.net, okaze de lia 70-jariĝo
 Kelkaj demandoj al Renato Corseti en gazeto "Esperanto", n-ro 1357 (5) majo 2021, pp. 108-110.
 EsKu - Epizodo 60 - Renato Corsetti, jutuba filmeto aperinta 2024-06-28 ()
 Renato Corsetti: energia, lerta kaj kuraĝa, artikolo en UEA.facila aperinta 2025-02-17 ()

 Notoj 

Kategorio:AIS
Kategorio:Akademio de Esperanto
Kategorio:Prezidantoj de UEA
Kategorio:Estraranoj de UEA
Kategorio:Historio de UEA
Kategorio:Esperantologoj
Kategorio:Interlingvistoj
Kategorio:Italaj esperantistoj
Kategorio:Prezidantoj de TEJO
Kategorio:Honoraj Prezidantoj de TEJO